Władysław Anders
Store norske leksikon,Historie,Verdens historie og samtidshistorie,Europa,Polens historie
Władysław Anders var en polsk general. Han førte ved utbruddet av andre verdenskrig i 1939 en kavaleribrigade som ved polakkenes nederlag slo seg gjennom til Ungarn.
Anders ble fanget av russerne, men løslatt i 1941 og utnevnt til sjef for de polske styrkene i Sovjetunionen. Disse førte han i 1943 over Iran til Nord-Afrika. Han ledet 2. polske armékorps som i 1944–1945 kjempet i Sør-Italia og vant flere seirer (blant annet Monte Cassino).Anders var motstander av den kommunistiske polske regjering og tok etter krigen opphold i Storbritannia. Fra 1954 var han medlem av det polske tremannsrådet for polakker i eksil. Les mer i Store norske leksikon Polens historie